Üha enam venelasi usub, et nende riigis pole demokraatial kohta. Üle poolte arvates võiks president riigis  valitseda kohtute ja parlamentide üle.    Levada-Centre korraldatud küsitlus näitas, et 57 protsenti küsitletuist leidis, et Venemaa vajaks demokraatiat. Protsent on madalaim alates 2006. aastast. Näiteks 26 protsenti vastanuist leidis, et Venemaale poleks paslik demokraatlik valitsus. 95 protsenti inimestest arvas, et elanikel ei ole mingit võimu selle üle, mis riigis sünnib, kirjutab BBC.    Küsitlus hõlmas 1600 inimest üle Venemaa ning kuigi enamik leidis, et riik peaks olema  demokraatlik, on suurenenud nende arv, kes demokraatiast lugu ei pea. 60 protsenti inimestest leidis samuti, et presidendil võiks olla võim kohtute ja parlamendi üle, mida BBC korrespondendi sõnul ei saa nimetada demokraatiliseks püüdluseks.